
REFERAT

privind modificarea şi aprobarea Statului de Funcţii pentru aparatul de specialitate al Primarului Municipiului Timişoara
Având în vedere prevederile art.68 din Legea nr.188/1999 privind Statutul funcţionarilor publici, art. 26 alin.(3), art.5 punctul B din Capitolul I –Anexa I şi art.4 alin.(2) punctul L din Capitolul II –Anexa I din Legea- cadru privind salarizarea unitară a personalului plătit din fonduri publice  nr.284/2010  , coroborate cu  prevederile  Ordinului nr. 1.932 / 2009 pentru aprobarea Regulamentului privind organizarea şi desfăşurarea examenului de promovare în clasă a funcţionarilor publici;
Propunem modificarea Statului de Funcţii pentru aparatul de specialitate al Primarului Municipiului Timişoara , prin transformarea următoarelor posturi ca urmare a promovării examenului de promovare în clasă a personalului încadrat pe funcţii publice cu nivel de studii inferior, care au absolvit  o formă de învăţământ superior de lungă durată în specialitatea în care îşi desfăşoară activitatea :
· trei posturi de referent, gradul IA se transformă în trei posturi  de inspector de specialitate, gradul II

· cinci  posturi de referent , clasa III, gradul profesional superior se transformă în cinci posturi de consilier, clasa I, gradul profesional asistent,
· un  post de referent , clasa III, gradul profesional asistent se transformă într-un post de consilier, clasa I, gradul profesional asistent,

· un post de referent de specialitate , clasa II, gradul profesional superior se transformă într-un post de consilier, clasa I, gradul profesional asistent.

